CELEX: E2003C0198
Language: el
Date: 2003-11-05 00:00:00
Title: Απόφαση της Εποπτεύουσας Αρχής της ΕΖΕΣ αριθ. 198/03/COL, της 5ης Νοεμβρίου 2003, για τροποποίηση για τεσσαρακοστή φορά των διαδικαστικών και ουσιαστικών κανόνων στον τομέα των κρατικών ενισχύσεων με τη διαγραφή των κεφαλαίων σχετικά με τις ενισχύσεις προς μικρές και μεσαίες επιχειρήσεις, τις ενισχύσεις ήσσονος σημασίας, τις ενισχύσεις για επαγγελματική εκπαίδευση και τις ενισχύσεις για την απασχόληση

12.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 120/39
            
         
      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 198/03/COL
   της 5ης Νοεμβρίου 2003
   για τροποποίηση για τεσσαρακοστή φορά των διαδικαστικών και ουσιαστικών κανόνων στον τομέα των κρατικών ενισχύσεων με τη διαγραφή των κεφαλαίων σχετικά με τις ενισχύσεις προς μικρές και μεσαίες επιχειρήσεις, τις ενισχύσεις ήσσονος σημασίας, τις ενισχύσεις για επαγγελματική εκπαίδευση και τις ενισχύσεις για την απασχόληση
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο (1), και ιδίως τα άρθρα 61 και 63 και το πρωτόκολλο 26,
   τη συμφωνία μεταξύ των κρατών της ΕΖΕΣ σχετικά με την ίδρυση Εποπτεύουσας Αρχής και Δικαστηρίου (2), και ιδίως το άρθρο 24, το άρθρο 5 παράγραφος 2 στοιχείο β) και το άρθρο 1 του πρώτου μέρους του πρωτοκόλλου 3,
   Εκτιμώντας τα ακόλουθα:
   Βάσει του άρθρου 24 της συμφωνίας περί εποπτείας και Δικαστηρίου, η Εποπτεύουσα Αρχή της ΕΖΕΣ θέτει σε εφαρμογή τις διατάξεις της συμφωνίας ΕΟΧ σχετικά με τις κρατικές ενισχύσεις.
   Βάσει του άρθρου 5 παράγραφος 2 στοιχείο β) της συμφωνίας περί εποπτείας και δικαστηρίου, η Εποπτεύουσα Αρχή της ΕΖΕΣ εκδίδει ανακοινώσεις ή κατευθυντήριες γραμμές για θέματα τα οποία άπτονται της συμφωνίας ΕΟΧ, εφόσον αυτό προβλέπεται ρητά από τη συμφωνία αυτή ή από τη συμφωνία περί εποπτείας και Δικαστηρίου ή εφόσον το κρίνει αναγκαίο η Εποπτεύουσα Αρχή της ΕΖΕΣ.
   Υπενθυμίζοντας τους ουσιώδεις και διαδικαστικούς κανόνες στον τομέα των κρατικών ενισχύσεων (3) τους οποίους εξέδωσε η Εποπτεύουσα Αρχή της ΕΖΕΣ στις 19 Ιανουαρίου 1994 (4).
   Στις 12 Ιανουαρίου 2001, η Ευρωπαϊκή Επιτροπή εξέδωσε τον κανονισμό (ΕΚ) αριθ. 68/2001 σχετικά με την εφαρμογή των άρθρων 87 και 88 της συνθήκης ΕΚ στις ενισχύσεις για επαγγελματική εκπαίδευση (5).
   Στις 12 Ιανουαρίου 2001, η Ευρωπαϊκή Επιτροπή εξέδωσε τον κανονισμό (ΕΚ) αριθ. 69/2001 σχετικά με την εφαρμογή των άρθρων 87 και 88 της συνθήκης ΕΚ στις ενισχύσεις ήσσονος σημασίας (6).
   Στις 12 Ιανουαρίου 2001, η Ευρωπαϊκή Επιτροπή εξέδωσε τον κανονισμό (ΕΚ) αριθ. 70/2001 σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρές και μεσαίες επιχειρήσεις (7).
   Στις 12 Δεκεμβρίου 2002, η Ευρωπαϊκή Επιτροπή εξέδωσε τον κανονισμό αριθ. 2204/2002 σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις για την απασχόληση (8).
   Οι προαναφερθέντες κανονισμοί παρουσιάζουν ενδιαφέρον και για τον Ευρωπαϊκό Οικονομικό Χώρο και έχουν πλέον ενσωματωθεί στο παράρτημα XV της συμφωνίας ΕΟΧ κατόπιν αποφάσεων της μεικτής επιτροπής (9).
   Η αιτιολογική σκέψη 4 των κανονισμών σχετικά με τις ενισχύσεις για επαγγελματική εκπαίδευση, τις ενισχύσεις προς μικρές και μεσαίες επιχειρήσεις και τις ενισχύσεις για την απασχόληση ορίζει ρητά ότι οι υφιστάμενες κατευθυντήριες γραμμές και τα υφιστάμενα πλαίσια στους τομείς που καλύπτονται σήμερα από τους κανονισμούς παύουν να ισχύουν μόλις τεθούν σε ισχύ οι κανονισμοί.
   Βάσει των ανωτέρω, τα αντίστοιχα κεφάλαια των κατευθυντηρίων γραμμών, κεφάλαιο 10 για τις ενισχύσεις προς μικρές και μεσαίες επιχειρήσεις, 18 για τις ενισχύσεις στην απασχόληση και 18Α για τις ενισχύσεις για επαγγελματική εκπαίδευση, δεν παρουσιάζουν πλέον ενδιαφέρον και θα πρέπει να διαγραφούν.
   Παρά την απουσία ρητής αναφοράς στον κανονισμό (ΕΚ) αριθ. 69/2001 για τις ενισχύσεις ήσσονος σημασίας, το αυτό ισχύει και για το κεφάλαιο 12 των κατευθυντηρίων γραμμών για τις κρατικές ενισχύσεις, δεδομένου ότι ο κανονισμός καλύπτει πλήρως όλους τους κανόνες για τις ενισχύσεις ήσσονος σημασίας.
   Πρέπει να εξασφαλισθεί η ομοιόμορφη εφαρμογή των κανόνων ΕΟΧ για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο.
   Κατόπιν διαβουλεύσεων με την Ευρωπαϊκή Επιτροπή.
   Υπενθυμίζοντας ότι η Εποπτεύουσα Αρχή της ΕΖΕΣ προέβη σε διαβουλεύσεις με τα κράτη της ΕΖΕΣ στο πλαίσιο πολυμερούς σύσκεψης επί του θέματος, στις 20 Ιουνίου 2003,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   
               1.
            
            
               Οι κατευθυντήριες γραμμές για τις κρατικές ενισχύσεις τροποποιούνται με τη διαγραφή των ακόλουθων κεφαλαίων:
               
                           —
                        
                        
                           κεφάλαιο 10 σχετικά με τις ενισχύσεις προς μικρές και μεσαίες επιχειρήσεις,
                        
                     
                           —
                        
                        
                           κεφάλαιο 12 σχετικά με τον κανόνα ήσσονος σημασίας (de minimis) και την εφαρμογή του,
                        
                     
                           —
                        
                        
                           κεφάλαιο 18 σχετικά με τις ενισχύσεις για την απασχόληση,
                        
                     
                           —
                        
                        
                           κεφάλαιο 18 Α σχετικά με τις ενισχύσεις για επαγγελματική εκπαίδευση.
                        
                     
         
               2.
            
            
               Τα κράτη της ΕΖΕΣ ενημερώνονται με επιστολή στην οποία περιλαμβάνεται αντίγραφο της παρούσας απόφασης.
            
         
               3.
            
            
               Η Ευρωπαϊκή Επιτροπή ενημερώνεται, σύμφωνα με το στοιχείο δ) του πρωτοκόλλου 27 της συμφωνίας για τον ΕΟΧ, με την αποστολή αντιγράφου της παρούσας απόφασης.
            
         
               4.
            
            
               Η απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
            
         
               5.
            
            
               Το αυθεντικό κείμενο της απόφασης είναι στην αγγλική γλώσσα.
            
         
      Βρυξέλλες, 5 Νοεμβρίου 2003.
      
         
            Για την Εποπτεύουσα Αρχή της ΕΖΕΣ
         
         
            Πρόεδρος
         
         Einar M. BULL
         
         
            Μέλος του Σώματος
         
         Hannes HAFSTEIN
         
      
   
   
      (1)  Στο εξής: συμφωνία ΕΟΧ.
   
      (2)  Στο εξής: συμφωνία περί εποπτείας και Δικαστηρίου.
   
      (3)  Στο εξής: κατευθυντήριες γραμμές για τις κρατικές ενισχύσεις.
   
      (4)  Αρχικά δημοσιεύθηκε στην ΕΕ L 231 της 3.9.1994, και στο Συμπλήρωμα ΕΟΧ αριθ. 32 της ίδιας ημερομηνίας, όπως τροποποιήθηκε για τελευταία φορά με την απόφαση του Σώματος αριθ. 197/03/COL της 5ης Νοεμβρίου 2003, η οποία δεν έχει ακόμη δημοσιευθεί.
   
      (5)  EE L 10 της 13.1.2001, σ. 20· κανονισμός όπως τροποποιήθηκε τελευταία από τον κανονισμό (ΕΚ) αριθ. 363/2004 (ΕΕ L 63 της 28.2.2004, σ. 20).
   
      (6)  EE L 10 της 13.1.2001, σ. 30.
   
      (7)  EE L 10 της 13.01.2001, σ. 33· κανονισμός όπως τροποποιήθηκε τελευταία από τον κανονισμό (ΕΚ) αριθ. 363/2004.
   
      (8)  EE L 337 της 13.12.2002, σ. 3.
   
      (9)  Ο κανονισμός (ΕΚ) αριθ. 68/2001 της Επιτροπής για την επαγγελματική εκπαίδευση ενσωματώθηκε ως σημείο 1 δ) του παραρτήματος XV, ο κανονισμός (ΕΚ) αριθ. 69/2001 για τις ενισχύσεις ήσσονος σημασίας (de minimis) ενσωματώθηκε ως σημείο 1ε) του παραρτήματος XV, ο κανονισμός (ΕΚ) αριθ. 70/2001 για τις κρατικές ενισχύσεις προς μικρές και μεσαίες επιχειρήσεις ενσωματώθηκε ως σημείο 1 στ), όλοι με την απόφαση αριθ. 88/2002 της μεικτής επιτροπής (ΕΕ L 266 της 3.10.2002, σ. 56 και συμπλήρωμα ΕΟΧ αριθ. 49 της 3.10.2002, σ. 42). Ο κανονισμός (ΕΚ) αριθ. 2204/2002 της Επιτροπής σχετικά με τις ενισχύσεις για την απασχόληση ενσωματώθηκε ως σημείο 1 ζ) του παραρτήματος XV με την απόφαση αριθ. 83/2003 της μεικτής επιτροπής (ΕΕ L 257 της 9.10.2003, σ. 39).